iraklixyz/georgian-wikipedia-cleaned huggingface dataset:
გაეროს უშიშროების საბჭოს რეზოლუცია 1755

გაეროს უშიშროების საბჭოს რეზოლუცია 1755 მიღებულია 2007 წლის 30 აპრილს.
რეზოლუცია
უშიშროების საბჭომ ამ დილით 2007 წლის 31 ოქტომბრამდე გაახანგრძლივა სუდანში გაეროს მისიის მანდატი და გენერალურ მდივანს სთხოვა, სასწრაფოდ დანიშნოს ახალი სპეციალური წარმომადგენელი ამ ქვეყანაში.

საბჭომ ერთხმად მიიღო რეზოლუცია 1755 (2007) და მოუწოდა „ყოვლისმომცველი სამშვიდობო შეთანხმების“ მხარეებს, დააჩქარონ ნაკისრი ვალდებულებების შესრულება, განსაკუთრებით კი ერთობლივი ინტეგრირებული ქვედანაყოფების ჩამოყალიბება და უსაფრთხოების სექტორის რეფორმის სხვა ასპექტები.

მხარეებს ასევე მოუწოდეს, ახალი იმპულსი შესძინონ მებრძოლთა განიარაღების, დემობილიზაციისა და რეინტეგრაციის პროცესს; 2007 წლის 9 ივლისისთვის დაასრულონ ძალების სრული და ვერიფიცირებული გადასროლა (გადანაწილება); და სხვა საკითხებთან ერთად, გადადგან აუცილებელი ნაბიჯები ეროვნული არჩევნების შესაბამის ვადებში ჩასატარებლად.

საბჭომ ასევე მოუწოდა ყველა შესაბამისი შეთანხმების მონაწილე მხარეებს, პატივი სცენ თავიანთ ვალდებულებებს და დაუყოვნებლივ და სრულად განახორციელონ ამ დოკუმენტების ყველა ასპექტი. გარდა ამისა, მან მოუწოდა იმ მხარეებს, რომლებსაც ხელი არ მოუწერიათ „დარფურის სამშვიდობო შეთანხმებისთვის“, გააკეთონ ეს დაუყოვნებლივ და თავი შეიკავონ ნებისმიერი ქმედებისგან, რაც ხელს შეუშლის მის რეალიზაციას.

ტექსტის მიღებამდე საკუთარი პოზიციის განმარტებისას, კატარის წარმომადგენელმა აღნიშნა, რომ სუდანმა გაეროსთან და აფრიკის კავშირთან პარტნიორობით მრავალი პოზიტიური ნაბიჯი გადადგა. მისი თქმით, ახლა მხოლოდ წახალისებაზე და ორმხრივ პატივისცემაზე დაფუძნებული დახმარება იყო საჭირო, რათა შენარჩუნებულიყო მიღწეული შედეგები, განვითარებულიყო ისინი და დაცული ყოფილიყო ნებისმიერი ნეგატიური ზეგავლენისგან.

მან განაგრძო, რომ ამ ტექსტის მიზანი -ის მანდატის განახლება იყო. მისმა დელეგაციამ შენიშვნები გამოთქვა ტექსტის პირველი ვერსიის განხილვისას, რომელიც სცილდებოდა დასახულ მიზანს და ეხებოდა სხვადასხვა საკითხებს, რომელთა გადაჭრაც სხვა მექანიზმებითაც იყო შესაძლებელი. ასევე, პროექტის ფორმულირება არ შეესაბამებოდა სუდანსა და გაეროს შორის ურთიერთობებში ბოლო დროს დაფიქსირებულ პოზიტიურ ძვრებს.
გაეროს უშიშროების საბჭოს რეზოლუცია 1776

გაეროს უშიშროების საბჭოს რეზოლუცია 1776 მიღებულია 2007 წლის 19 სექტემბერს.

რეზოლუცია
უშიშროების საბჭომ, რომელიც მკაცრად გმობს ავღანეთში სტაბილურობის დამრღვევ მუდმივ ძალადობას, დღეს ნაშუადღევს მიიღო გადაწყვეტილება, ქვეყანაში უსაფრთხოების ხელშეწყობის საერთაშორისო ძალების უფლებამოსილება 2007 წლის 13 ოქტომბრიდან კიდევ ერთი წლით გაახანგრძლივოს.

რეზოლუცია 1776 (2007), რომელიც გაეროს წესდების თავის შესაბამისად იქნა მიღებული, მხარი დაუჭირა 14 წევრმა, წინააღმდეგი არავინ ყოფილა, ხოლო ერთმა თავი შეიკავა (რუსეთის ფედერაცია). საბჭომ ასევე მოუწოდა წევრ სახელმწიფოებს, გამოყონ პერსონალი, აღჭურვილობა და ფინანსები ამ ძალების გასაძლიერებლად და მათი ეფექტიანობის ასამაღლებლად.

ამასთანავე, მან ხაზი გაუსვა ავღანეთის უსაფრთხოების სამსახურების გაუმჯობესების მნიშვნელობას ქვეყანაში ძალადობის გრძელვადიანი აღმოფხვრის მიზნით, და მოუწოდა -სა და სხვა პარტნიორებს, გააგრძელონ ძალისხმევა ეროვნული პოლიციისა და სხვა ავღანური შენაერთების მომზადებისა და გაძლიერებისათვის.

კენჭისყრამდე სიტყვით გამოსვლისას რუსეთის ფედერაციის წარმომადგენელმა აღნიშნა, რომ მისი ქვეყანა ტრადიციულად მხარს უჭერს -ს და მისი მანდატის გაგრძელებას, რადგან ეს ძალები კვლავაც მნიშვნელოვან როლს ასრულებენ თალიბანისა და ალ-ქაიდას მხრიდან მომდინარე ტერორისტულ საფრთხეებთან ბრძოლაში. მიუხედავად ამისა, რუსეთის დელეგაციამ კენჭისყრაზე თავი შეიკავა, რადგან საზღვაო გზებზე გემების დაკავებისა და შემოწმების ახალი საკითხი ჯერ კიდევ დასაზუსტებელი იყო.

კენჭისყრის შემდგომ განცხადებებში იტალიისა და ჩინეთის წარმომადგენლებმა აღნიშნეს, რომ მათ მხარი დაუჭირეს რეზოლუციას, ვინაიდან ის საუკეთესო საშუალებაა ავღანეთში სტაბილურობის უზრუნველსაყოფად. თუმცა, ჩინეთის წარმომადგენელმა იმედი გამოთქვა, რომ მომავალში ამ საკითხზე გადაწყვეტილებები კონსენსუსის საფუძველზე იქნებოდა მიღებული.
ლუი სეკრეტანი

ლუი გაბრიელ აბრაამ სამუელ ჟან სეკრეტანი (; დ. 15 სექტემბერი, 1758 — გ. 24 მაისი, 1839) — შვეიცარიელი იურისტი, პოლიტიკოსი და მიკოლოგი. შვეიცარიის მეცნიერებათა აკადემიის წევრი.

1833 წელს გამოაქვეყნა ნაშრომი „ “, თუმცა მის მიერ შემოთავაზებული სახელწოდებები ვალიდურად არ მიიჩნევა. მისი სტანდარტული საავტორო ბოტანიკური შემოკლებაა .

ბიოგრაფია
სეკრეტანი დაიბადა 1758 წლის 15 სექტემბერს ლოზანაში, იურისტ პიერ-ისააკ სეკრეტანისა და ლუიზ როლა დიუ როზეს ოჯახში. 1780 წელს დაამთავრა ტიუბინგენის უნივერსიტეტი, სადაც სამართლის დოქტორის ხარისხი მიენიჭა, ხოლო 1782 წელს საადვოკატო საქმიანობას მიჰყო ხელი. მის კლიენტებს შორის იყვნენ ჟაკ ნეკერი, ჟერმენ დე სტალი და ბენჟამენ კონსტანი.

სეკრეტანმა პოლიტიკური კარიერა ლოზანის ორასთა საბჭოს წევრობით დაიწყო. მოგვიანებით მას თანამდებობა ეჭირა ჰელვეციის რესპუბლიკის მთავრობაში (1798–1803), სადაც მხარს უჭერდა უნიტარულ სახელმწიფოსა და ებრაელთა ემანსიპაციას. რესპუბლიკის დაშლის შემდეგ, სეკრეტანს ეკავა სხვადასხვა პოლიტიკური თანამდებობა ახლად ჩამოყალიბებულ ვოს კანტონსა და მის დედაქალაქ ლოზანაში. 1814 წელს იგი დაინიშნა კომისიის წევრად, რომელსაც ფედერალური ხელშეკრულების, შვეიცარიის ახალი კონსტიტუციის შემუშავება ევალებოდა. 1803 წლიდან გარდაცვალებამდე (1839 წლის 24 მაისი, ლოზანა) იყო ვოს კანტონის დიდი საბჭოს წევრი.

სახეობები, რომლებიც მის სახელს ატარებს
გაეროს უშიშროების საბჭოს რეზოლუცია 1759

გაეროს უშიშროების საბჭოს რეზოლუცია 1759 ერთხმად იქნა მიღებული 2007 წლის 20 ივნისს.

რეზოლუცია
უშიშროების საბჭომ მიიღო გადაწყვეტილება, ექვსი თვით — 2007 წლის 31 დეკემბრამდე — გააგრძელოს გაეროს განცალკევების დაკვირვების ძალების მანდატი, რომელიც გოლანის მაღლობებზე ისრაელსა და სირიას შორის ცეცხლის შეწყვეტის რეჟიმს აკონტროლებს.

1759 (2007) რეზოლუციის ერთხმად მიღებით, საბჭომ ასევე კიდევ ერთხელ დაადასტურა თავისი 338 (1973) რეზოლუციის პირობები, რომელიც ორივე მხარეს მოუწოდებს, აწარმოონ მოლაპარაკებები ხანგრძლივი მშვიდობის მისაღწევად.

რეზოლუციის შემავსებელ განცხადებაში, საბჭოს თავმჯდომარემ ივნისის თვეში, იოჰან ვერბეკემ (ბელგია), ციტირება მოახდინა გაეროს გენერალური მდივნის, ბან კი-მუნის ბოლო მოხსენების მე-11 პარაგრაფიდან გაეროს განცალკევების დაკვირვების ძალების შესახებ. აღნიშნულ პარაგრაფში ხაზგასმულია, რომ ახლო აღმოსავლეთში, სავარაუდოდ, შენარჩუნდება დაძაბულობა მანამ, სანამ არ იქნება მიღწეული ყოვლისმომცველი დარეგულირება, რომელიც პრობლემის ყველა ასპექტს მოიცავს.
გაეროს უშიშროების საბჭოს რეზოლუცია 1761

გაეროს უშიშროების საბჭოს რეზოლუცია 1761 ერთხმად იქნა მიღებული 2007 წლის 20 ივნისს.

რეზოლუცია
უშიშროების საბჭომ 2007 წლის 31 ოქტომბრამდე გააგრძელა იმ ექსპერტთა ჯგუფის მანდატი, რომელიც მონიტორინგს უწევს კოტ-დ’ივუარისთვის იარაღითა და დაუმუშავებელი ალმასებით ვაჭრობაზე დაწესებულ აკრძალვას.

უშიშროების საბჭომ ერთხმად მიიღო რეზოლუცია 1761 (2007) გაეროს წესდების თავის საფუძველზე და აღნიშნა, რომ უშუალოდ აკრძალვის მოქმედების ვადა მანამდე უკვე იყო გაგრძელებული იმავე თარიღამდე, 2006 წლის დეკემბრის 1727 რეზოლუციით. მიღებული რეზოლუციის ტექსტი ექსპერტთა ჯგუფს სთხოვს, 2007 წლის 15 ოქტომბრამდე წარუდგინოს საბჭოს ანგარიში სავაჭრო აკრძალვის შესრულების მიმდინარეობის შესახებ.

2004 წელს დაწესებული სანქციები მიზნად ისახავს კოტ-დ’ივუარში სამოქალაქო კონფლიქტის შეჩერებას, სადაც ქვეყანა გაყოფილია ამბოხებულთა მიერ კონტროლირებად ჩრდილოეთ და მთავრობის მიერ კონტროლირებად სამხრეთ ზონებად.
გაეროს უშიშროების საბჭოს რეზოლუცია 1763

გაეროს უშიშროების საბჭოს რეზოლუცია 1763 რეზოლუცია ერთხმად იქნა მიღებული 2007 წლის 29 ივნისს.

რეზოლუცია
უშიშროების საბჭომ დღეს კოტ-დ’ივუარში გაეროს ოპერაციის მანდატი 2007 წლის 16 ივლისამდე გააგრძელა და კიდევ ერთხელ დაადასტურა თავისი მხარდაჭერა გაყოფილ დასავლეთ აფრიკულ ქვეყანაში მშვიდობისა და საარჩევნო პროცესების მიმართ.

გაეროს წესდების თავის შესაბამისად, საბჭომ ერთხმად მიიღო 1763 (2007) რეზოლუცია, რომლითაც მან ასევე გადაწყვიტა მისიის მხარდამჭერი ფრანგული ძალების მანდატის გაგრძელება.

კოტ-დ’ივუარში არსებული ვითარების შესახებ გაეროს გენერალური მდივნის პან გი მუნის ბოლო ანგარიშში რეკომენდაციას უწევს, რომ მისიამ შეინარჩუნოს თავისი ამჟამინდელი შემადგენლობა სულ მცირე მანამ, სანამ მთავრობისა და მეამბოხე ძალების გამყოფი ნდობის ზონა წარმატებით არ ჩანაცვლდება -ის სადამკვირვებლო პუნქტების მიერ კონტროლირებადი მწვანე ხაზით.

ის მხარეთა მიერ მარტში ხელმოწერილ შეთანხმებებს აღწერს, როგორც „გარდამტეხ მომენტს“ იმ კრიზისში, რომელმაც კოტ-დ’ივუარი 2002 წლიდან გაყო მთავრობის მიერ კონტროლირებად სამხრეთად და ახალი ძალების მიერ კონტროლირებად ჩრდილოეთად. თუმცა, ანგარიშში ხაზგასმულია, რომ ბევრი ფუნდამენტური საკითხი კვლავ გადაუჭრელი რჩება.
იაკოპო დე' ბარბარი

იაკოპო დე' ბარბარი (იტალ. ' ; დაახლ. 1460/1470 — 1516 წლამდე) — იტალიელი მხატვარი, გრავიორი და მინიატურისტი, რომელიც გამოირჩეოდა უაღრესად ინდივიდუალური მხატვრული სტილით. 1500 წელს იგი ვენეციიდან გერმანიაში გადავიდა და გახდა პირველი მნიშვნელოვანი იტალიელი რენესანსის მხატვარი, რომელმაც ჩრდილოეთ ევროპაში იმუშავა.

მისი შემორჩენილი ფერწერული ნამუშევრები (დაახლოებით თორმეტი) მოიცავს ანტიკურობის შემდეგ ცნობილ პირველ ტრომპ-ლოილის (ფრანგ. -' — „თვალის მოტყუება“) ნიმუშს. ასევე, დიდი გავლენა იქონია მისმა ოცდაცხრა გრავიურამ და სამმა უზარმაზარმა ხის ნამუშევარმა. განსაკუთრებით ცნობილია მისი ნამუშევარი „აპოლონი და დიანა“, რომელიც დღეს მეტროპოლიტენის ხელოვნების მუზეუმში ინახება.

ბიოგრაფია
მისი დაბადების ადგილი და თარიღი უცნობია, თუმცა მისი თანამედროვეები, მათ შორის ალბრეხტ დიურერი ბარბარის ვენეციელად მოიხსენიებდა. 1511 წელს კი აღწერეს, როგორც „მოხუცი და დაუძლურებული“, რის გამოც მკვლევრებმა მისი დაბადების თარიღად 1450-დან 1470 წლამდე პერიოდი ივარაუდეს.

ზოგიერთი მიიჩნევდა, რომ იგი სინამდვილეში გერმანიაში იყო დაბადებული და მხოლოდ მოგვიანებით გადავიდა იტალიაში. თუმცა ეს მოსაზრება დამაჯერებლად დადასტურებული არ არის და დღემდე მხოლოდ ჰიპოთეზად რჩება.

რადგან უფრო ადრეული დაბადების თარიღის შემთხვევაში მას თითქმის ორმოცდაათი წლის ასაკში მოუწევდა მოულოდნელად ცნობილი გამხდარიყო, სწორედ ამიტომ დაბადების გვიანდელი თარიღი უფრო სავარაუდოდ მიიჩნევა. იგი თავის გრავიურათა უმრავლესობას ხელს აწერდა კადუცეუსის — მერკურის სიმბოლოთი. მიუნხენში დაცულ ნამუშევარზე მკვდარი კაკაბი და რკინის ხელთათმანები მისი სახელის ქვემოთ, დახატულ ქაღალდზე, დატანილია წარწერა: „. 1504“
გაეროს უშიშროების საბჭოს რეზოლუცია 1766

გაეროს უშიშროების საბჭოს რეზოლუცა 1766 ერთხმად იქნა მიღებული 2007 წლის 23 ივლისს.

რეზოლუცია
უშიშროების საბჭომ დაგმო იარაღის შემოდინება, რომელიც კვლავ საფრთხეს უქმნის მშვიდობასა და უსაფრთხოებას სომალიში, და კიდევ ექვსი თვით გააგრძელა იმ ჯგუფის მანდატი, რომელიც 2004 წელს ამ ქვეყნისთვის იარაღის მიწოდებაზე დაწესებული ემბარგოს მონიტორინგის მიზნით შეიქმნა.

რეზოლუცია 1766 (2007)-ის ერთხმად მიღებით, საბჭომ სთხოვა ექსპერტთა ჯგუფს, შესაბამის საერთაშორისო სააგენტოებთან კოორდინაციით, გააგრძელოს იარაღის აკრძალვის დარღვევის ფაქტების, უკანონო იარაღის ტრანსპორტირების საშუალებებისა და იმ საქმიანობების გამოძიება, რომლებიც იარაღის შესასყიდად საჭირო შემოსავლებს აგენერირებს.

საბჭომ ასევე სთხოვა ჯგუფს, მჭიდროდ ითანამშრომლოს ემბარგოს საკითხებზე მომუშავე საბჭოს კომიტეტთან, რათა შეიმუშაოს რეკომენდაციები დამატებითი ზომების შესახებ [აკრძალვების] შესრულების ხარისხის გასაუმჯობესებლად და განსაზღვროს გზები, რომლებითაც შესაძლებელი იქნება რეგიონის ქვეყნების დახმარება სანქციების რეჟიმის იმპლემენტაციის ხელშეწყობის მიზნით.

სომალის იარაღის ემბარგო 1992 წელს დაუწესდა — პრეზიდენტ მოჰამედ სიად ბარეს რეჟიმის დამხობიდან ერთი წლის შემდეგ. მას შემდეგ ქვეყანას არ ჰყოლია მოქმედი ეროვნული მთავრობა და იგი ფრაქციებს შორის დაპირისპირებამ დააზარალა.
გაეროს უშიშროების საბჭოს რეზოლუცია 1768

გაეროს უშიშროების საბჭოს რეზოლუცია 1768 ერთხმად იქნა მიღებული 2007 წლის 31 ივლისს.

რეზოლუცია
უშიშროების საბჭომ კიდევ ერთხელ დაგმო კონგოს დემოკრატიულ რესპუბლიკაში იარაღის უკანონო შემოდინება და კვლავ გამოხატა შეშფოთება მის აღმოსავლეთ პროვინციებში უკანონო შეიარაღებული ფორმირებების აქტივობის გამო, რის საფუძველზეც კიდევ 10 დღით გააგრძელა ამ ქვეყნისთვის დაწესებული იარაღის ემბარგო.

რეზოლუცია 1768 (2007)-ის ერთხმად მიღებით, საბჭომ დააკონკრეტა, რომ იმავე ვადით გაგრძელდეს იმ მექანიზმების მოქმედებაც, რომლებიც მან ბოლო რამდენიმე წლის განმავლობაში ემბარგოს მონიტორინგისა და მისი აღსრულების მიზნით შექმნა.

აღნიშნული მექანიზმები მოიცავს გადაადგილების აკრძალვასა და აქტივების გაყინვას იმ პირთა მიმართ, რომელთა მიერ ემბარგოს დარღვევაც დადგინდება, ასევე ექსპერტთა ჯგუფს, რომელსაც მინიჭებული აქვს უფლებამოსილება, კონგოს დემოკრატიულ რესპუბლიკაში გაეროს მისიის მიერ მიწოდებული ინფორმაციისა თუ სხვა საშუალებების მეშვეობით მონიტორინგი გაუწიოს დარღვევებს და შეიმუშაოს რეკომენდაციები სანქციების რეჟიმის გაძლიერების გზების შესახებ.
ჯავშანმატარებელი

ჯავშანმატარებელი — რკინიგზის ჯავშნიანი საბრძოლო მანქანა,, რკინიგზის შემადგენლობა (მატარებელი) საბრძოლო მოქმედებების საწარმოებლად რკინიგზის ზოლში, სხვადასხვა ჯარის სახეობებში.

ჯავშანმატარებლები ფართედ გამოიყენებოდნენ სამხედრო კონფლიქტებში საუკუნის ბოლოდან საუკუნის პირველი ნახევრის ჩათვლით, განსაკუთრებით განვითარებული სარკინიგზო ქსელის ქვეყნებში.

ჯავშანმატარებლები გამოირჩევა რკინიგზის სხვა საბრძოლო მანქანებისგან — ძრავიანი ჯავშნიანი ვაგონებისგან და ჯავშანდრეზინებისგან, რომლებსაც შეუძლიათ, როგორც შევიდნენ ჯავშანმატარებლის შემადგენლობაში (ფორმირება), ასევე იმოქმედონ დამოუკიდებლად, ასევე ჯავშანმატარებლის ტიპის ჯარის სახეობების (სარკინიგზო ჯარი, ჯავშანძალები და სხვა) ფორმირებისგან (ბრძანება ან ეკიპაჟი).

ჯავშანმატარებლის შემადგენლობა და შეიარაღება
ნაწარმის (საბრძოლო მანქანის) კლასიკური სქემის შემადგენლობაში შედის: ჯავშნიანი ლოკომოტივი (ჯავშანორთქლმავალი ან ჯავშანთბომავალი), „შავი“ (არაჯავშნიანი) ორთქლმავალი, რამდენიმე ჯავშანვაგონი სასროლო, საარტილერიო და საზენიტო შეიარაღებით (უფრო ხშირად შეიარაღება კომბინირდება), ორიდან ოთხამდე საკონტროლო ბაქანი (საფარი ბაქნები), ზოგჯერ — ბაქნები დესანტით. ზოგჯერ შეიძლება გამოყენებული იქნეს ვაგონები, რომელთაც გააჩნიათ არაჯავშნიანი, არამედ ჯავშნის შემოვლება, ან ბაქნები, რომელთაც გააჩნიათ ბრუსტვერი გრუნტიანი ტომრებით.

მეორე მსოფლიო ომისდროინდელი გერმანული ჯავშანმატარებლები ასევე ზოგჯერ ერთი — ორი ბაქნით ძირითადი საბრძოლო ტანკებით (როგორც წესი — ჩეხურით ან ტროფეული ფრანგულით). მეორე მსოფლიო ომის პერიოდში ასევე შენდებოდა ჯავშანმატარებლები მთავარი ობიექტების დასაცავად ზურგში — (დიდი სარკინიგზო ხიდები, მთავარი თავდაცვითი და ნავთობგადამამუშავებელი ქარხნები), საბრძოლო მოქმედებების ფარგლებს გარეთ, მაგრამ მოწინააღმდეგის ავიაციის მისაწვდომ ზონაში. ასეთი ჯავშანმატარებლებს გააჩნდათ ჯავშანორთქლმავალი და ბაქნები საზენიტო შეიარაღებით.